title: https://wikisource.org/wiki/%D8%B9%D8%A8%D8%AF%D8%A7%D9%84%D8%AD%D9%82_%D8%AD%D8%A7%D9%85%D8%AF%D9%83_%D9%86%D8%A7%D9%85%D9%82_%D9%83%D9%85%D8%A7%D9%84_%D8%A8%D9%83%D9%87_%D9%85%D9%83%D8%AA%D9%88%D8%A8%D9%89
article: عبدالحق حامدك نامق كمال بكه مكتوبى
  عبدالحق حامدك نامق كمال بكه مكتوبى
  قرداشم افندم ،
  بو اوچنجى فريادنامهمدركه بورادن كوندريورم . ايكيسنك وصولندن خبر بيله آلهمدم . بنك ايسه جوابى جبراً آلنهجقدر. اوفاجق بر روزكاردن بحر محيط تموج ايدر. سز بنم فريادرمدن نيچون كسب سكون ايدييورسكز بيلمم ؟..
  بو باركران نالانى بردوش تحمل ايدن على بك كه مذهب ادب سالكلرندن اولديغى سزى تأليه ايدنلردندر - بو آلهات كهن خرابهسنده سزدن نه قدر محتاج هدايت اولديغمى سويلر. كنديسى توبهكاراندن ايسهده مغديات روحانيه عالملرنه تصادف ايتديكنده بنى بر قدحله حضوركزده ياد ايتمسنه ابرام بيورله .
  ۲ مایس سنه ۱۲۹۳
  عبدالحق حامد